
PATVIRTINTA
Lietuvos Respublikos Vyriausybės
2021 m.                          d. nutarimu Nr.

VALSTYBINIO MOKSLINIŲ TYRIMŲ INSTITUTO 
FIZINIŲ IR TECHNOLOGIJOS MOKSLŲ CENTRO
ĮSTATAI

I SKYRIUS
BENDROSIOS NUOSTATOS

1.	Valstybinis mokslinių tyrimų institutas Fizinių ir technologijos mokslų centras (toliau – Centras) yra valstybinis mokslinių tyrimų institutas, kurio teisinė forma – viešoji įstaiga. Centras yra pelno nesiekiantis ribotos civilinės atsakomybės viešasis juridinis asmuo, vykdantis valstybei, visuomenei, tarptautiniam bendradarbiavimui ir ūkio subjektams svarbius ilgalaikius, šiuose įstatuose nustatytų krypčių mokslinius tyrimus ir eksperimentinę plėtrą (toliau – MTEP), kuriantis inovacijas.
2.	Centro steigėja yra Lietuvos Respublikos Vyriausybė. Centro savininkė yra Lietuvos Respublika. Valstybės, kaip Centro dalininkės (savininkės), teises ir pareigas įgyvendina Lietuvos Respublikos švietimo, mokslo ir sporto ministerija, išskyrus atvejus, kai pagal įstatymus ar kitus teisės aktus valstybės, kaip dalininkės (savininkės), teises ir pareigas įgyvendina Lietuvos Respublikos Vyriausybė. Švietimo, mokslo ir sporto ministerijos, kaip Centro dalininkės (savininkės), teises ir pareigas įgyvendinančios institucijos kompetencija apibrėžta Lietuvos Respublikos mokslo ir studijų įstatyme, Lietuvos Respublikos viešųjų įstaigų įstatyme ir kituose teisės aktuose, reglamentuojančiuose mokslinių tyrimų institutų veiklą. Centras veikia švietimo, mokslo ir sporto ministrui pavestose švietimo ir mokslo valdymo srityse ir ekonomikos ir inovacijų ministrui pavestose metrologijos, inovacijų ir technologijų valdymo srityse.
3.	Oficialus Centro pavadinimas lietuvių kalba – Valstybinis mokslinių tyrimų institutas Fizinių ir technologijos mokslų centras, pavadinimas anglų kalba – State Research Institute  Center for Physical Sciences and Technology, akronimas – FTMC.
4.	Centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos darbo kodeksu, Mokslo ir studijų įstatymu, Viešųjų įstaigų įstatymu, kitais teisės aktais, reglamentuojančiais mokslinių tyrimų institutų veiklą, ir šiais įstatais.
5.	Centro vieši pranešimai, dokumentai ir kita informacija apie Centro veiklą pateikiama dalininkams ir visuomenei VĮ Registrų centro leidžiamame elektroniniame leidinyje „Juridinių asmenų vieši pranešimai“ ir interneto svetainėje http://www.ftmc.lt. 
6.	Šie įstatai reglamentuoja Centro veiklos tikslus, sritis ir rūšis, teises ir pareigas, valdymą, Centro organus ir jų kompetenciją, sudarymo (skyrimo) ir atšaukimo (atleidimo) tvarką; darbuotojų teises, pareigas ir atsakomybę, lėšų šaltinius, turto ir lėšų naudojimo tvarką bei kitas nuostatas, susijusias su Centro veiklos reglamentavimu. 
7.	Centras turi Lietuvos Respublikos Konstitucijos ir įstatymų nustatytą veikimo, iniciatyvos ir sprendimų priėmimo laisvę, savo antspaudą su Lietuvos valstybės herbu ir savo pavadinimu, savo ženklą ir kitą atributiką, taip pat sąskaitas bankuose.
8.	Centro veiklos laikotarpis neribotas.
9.	Centro finansiniai metai – kalendoriniai metai.
10.	Centras yra paramos gavėjas ir teikėjas.

II SKYRIUS 
CENTRO FUNKCIJOS, VEIKLOS TIKSLAI, SRITYS IR RŪŠYS, MOKSLO KRYPTYS 

11.	Centro veiklos tikslai:
11.1. užtikrinti, sutelkti ir tikslingai plėtoti mokslo bei technologijų resursus moderniosios visuomenės iššūkiams įveikti tarptautiniu bei nacionaliniu lygiu, atliepiant šalies ūkio, kultūros, sveikatos apsaugos, visuomenės tęstinumo ir plėtros poreikius per aukščiausio lygio mokslinius tyrimus, MTEP, mokslinių tyrimų, eksperimentinės plėtos ir inovacijų (toliau – MTEPI) veiklas, aukščiausios kvalifikacijos mokslininkų rengimą gamtos ir technologijos mokslų srityse;
11.2. kapitalizuoti mokslo žinias per tikslingai ir sistemingai plėtojamą dvipusę mokslo ir verslo sąsają, skirtą inovatyvių produktų bei technologijų kūrimui;
11.3. ugdyti švietimui ir mokslui ir technologijoms imlią visuomenę, gebančią veiksmingai naudotis mokslu bei inovatyviais produktais ir konkuruoti aukšto lygio technologijų, didelės pridėtinės vertės gaminių ir paslaugų rinkoje;
11.4.užtikrinti tarptautinį nacionalinių matavimo vienetų etalonų pripažinimą ir perduoti metrologinę sietį Lietuvos ūkio subjektams.
12.	Centras, siekdamas Įstatų 11 punkte nurodytų  veiklos tikslų, atlieka šias funkcijas:
12.1. atlieka aukščiausio lygio mokslinius tyrimus gamtos ir technologijos mokslų srityse, kuria ir vysto naujas technologijas, transformuojančias inovacijas bei inovatyvius produktus, vykdo šalies ūkiui ir visuomenei svarbius ilgalaikius gamtos ir technologijos mokslo sričių mokslinius tyrimus, MTEP ir MTEPI veiklas;
12.2 dalyvauja Lietuvos ir tarptautinėse mokslinių tyrimų, MTEP ir MTEPI programose;
12.3. bendradarbiauja su verslo, valdžios ir visuomenės atstovais, kitomis Lietuvos ir užsienio mokslo įstaigomis, vykdo MTEP užsakomuosius darbus, teikia metodologines, metodines ir kitas konsultacijas bei paslaugas skatinančias aukštųjų technologijų pramonės vystymąsi;
12.4. vykdo MTEP ir MTEPI projektų, programų ir kitas Centro kompetenciją atitinkančias ekspertizes, teikia mokslines konsultacijas;
12.5. steigia aukštos pridėtinės vertės produktus ir paslaugas kuriančias įmones, kuria sąlygas joms inkubuotis, plėstis, prisideda prie aukštos pridėtinės vertės inovacijų ekosistemos formavimo;
12.6. kartu su universitetais vykdo doktorantūros studijas, dalyvauja rengiant aukštos kvalifikacijos specialistus visuomenės, valstybės bei verslo poreikiams; 
12.7 skleidžia visuomenėje mokslo žinias, prisideda prie žinojimu grindžiamos ekonomikos kūrimo ir žinioms imlios visuomenės ugdymo, dalyvauja mokslo žinias diegiant ir pritaikant atskiruose ūkio sektoriuose ar visuomeninių santykių srityse;
12.8. atlieka Lietuvos Respublikos metrologijos įstatymo 9 straipsnio 4 dalyje nurodytas Nacionalinio metrologijos instituto funkcijas.
13.	Centro veiklos sritys: 
13.1.	moksliniai tyrimai;
13.2.	eksperimentinė plėtra;
13.3.	inovacijos;
13.4.	specialistų rengimas;
13.5.	su Įstatų 15 punkte nurodytomis mokslo sritimis, kryptimis ir mokslinės veiklos tematikomis susijusi ūkinė veikla, paslaugų teikimas;
13.6.	kita veikla, neprieštaraujanti Lietuvos Respublikos teisės aktams ir Centro veiklos tikslams.
14.	Centro veiklos rūšys:
14.1.	fundamentiniai ir taikomieji moksliniai tyrimai gamtos ir technologijos mokslų srityse;
14.2.	moksliniai tyrimai, MTEP, MTEPI, technologijų kūrimas bei vystymas; 
14.3.	trečiosios pakopos studijų vykdymas kartu su universitetais;
14.4.	mokslinių, technologinių ir inžinerinių paslaugų teikimas;
14.5.	konsultavimo ir ekspertinė veikla;
14.6.	mokslo ir technologijų parkų steigimas ir veiklos koordinavimas;
14.7.	startuolių ir verslo klasterių steigimas bei inkubavimas;
14.8.	nacionalinių matavimo vienetų etalonų kūrimas, palaikymas ir jų atitikties vertinimo infrastruktūros plėtra.
15.	Centre plėtojamos gamtos ir technologijos mokslų sričių fizikos, chemijos, medžiagų inžinerijos, elektros ir elektronikos inžinerijos mokslų kryptys ir su jomis susiję tarpkryptiniai tyrimai, kurie aprėpia, bet neapsiriboja šiomis mokslinės veiklos tematikomis:
15.1.	optoelektronika, lazerinės ir kitos fotonikos technologijos;
15.2.	aplinkotyra ir aplinką tausojančios technologijos;
15.3.	energijos konversijos ir kaupimo technologijos;
15.4.	branduolinės energetikos objektų sauga, radioaktyviųjų atliekų tvarkymo technologijos;
15.5.	spektrometrijos metodų plėtra ir taikymas;
15.6.	organinė chemija ir bionanotechnologijos; 
15.7.	cheminė inžinerija ir technologijos;
15.8.	elektrocheminė medžiagotyra ir funkcinių medžiagų technologijos;
15.9.	 elektronika, elektros inžinerija, išmaniosios sistemos, prietaisai ir jutikliai pramonei, aplinkotyrai ir medicinai; 
15.10.	metrologija ir matavimo technologijos;
15.11.	išmaniosios ir funkcinės tekstilės bei aprangos technologijos.

III SKYRIUS
CENTRO TEISĖS IR PAREIGOS 

16. Centras turi teisę:
16.1. vadovaujantis įstatymais ir kitais teisės aktais, nusistatyti savo struktūrą, vidaus darbo tvarką, darbuotojų skaičių, jų teises ir pareigas, darbo apmokėjimo sąlygas, pareigybių reikalavimus, konkursų pareigoms eiti organizavimo ir darbuotojų priėmimo, atleidimo, vertinimo, atestavimo, tvarką;
16.2.vykdyti fundamentinius ir taikomuosius mokslinius tyrimus gamtos ir technologijos mokslų srityse, kurti bei vystyti MTEP ir MTEPI technologijas, inicijuoti, tikslingai orientuoti ir skatinti mokslinių tyrimų, MTEP ir MTEPI rezultatų panaudojimą ūkio, socialinio ir kultūrinio gyvenimo srityse;
16.3. kartu su universitetais Mokslo ir studijų įstatymo nustatyta tvarka rengti aukščiausios kvalifikacijos mokslininkus, padėti rengti specialistus; 
16.4. steigti akredituotas laboratorijas;
16.5. vykdyti ekspertizes, teikti mokslinių tyrimų, MTEP ir MTEPI konsultacijas, teikti paslaugas savo mokslinių tyrimų srityse;
16.6. sudaryti bendradarbiavimo, jungtinės veiklos ir kitas sutartis su Lietuvos Respublikos, užsienio valstybių mokslo ir studijų bei kitomis institucijomis, juridiniais ir fiziniais asmenimis studijų, mokslo ir kitais klausimais, jungtis į nacionalines ir tarptautines asociacijas; 
16.7. gavus atitinkamas licencijas vykdyti licencijuojamą veiklą, susijusią su Centre plėtojamomis mokslo sritimis;
16.8. verstis įstatymų nedraudžiama ūkine komercine veikla, kuri yra susijusi su Centro veiklos tikslais; 
16.9. teisės aktų nustatyta tvarka valdyti, naudoti turtą ir juo disponuoti;
16.10. teisės aktų nustatyta tvarka steigti filialus, atstovybes, mokslo ir technologijų parkus, kitus juridinius asmenis Lietuvos Respublikoje ir užsienio valstybėse, koordinuoti jų veiklą bei būti kitų juridinių asmenų dalyviu, jei tai susiję su Centro veiklos tikslais;
16.11. laikantis teisės aktų reikalavimų savarankiškai tvarkyti mokslo, leidybos, ūkio ir finansų reikalus;
16.12. publikuoti savo MTEP rezultatus savo pasirinktu būdu, leisti mokslo ir kitą literatūrą, organizuoti konferencijas ir kitus renginius;
16.13. teikti ir gauti paramą Lietuvos Respublikos labdaros ir paramos įstatymo nustatyta tvarka gavus paramos gavėjo statusą;
16.14. inicijuoti įmonių, mokslinių tyrimų institutų ir aukštųjų mokyklų bendradarbiavimą;
16.15. Centro strateginių mokslinių tyrimų kryptims numatyti ir įvertinti iš žymių mokslininkų ir / ar tarptautinio aukštųjų technologijų verslo atstovų sudaryti tarptautinę patariamąją tarybą. Tarptautinės patariamosios tarybos sudėtį ir jos darbo reglamentą Centro direktoriaus teikimu tvirtina Mokslo taryba;
16.16. teisės aktų nustatyta tvarka įgyti ir turėti kitas teises ir pareigas, kurios neprieštarauja įstatymams, šiems įstatams ir Centro veiklos tikslams.
17. Centro pareigos:
17.1. vykdyti MTEP darbus, skleisti mokslo žinias;
17.2. vykdyti MTEP ir MTEPI projektus, jungiančius verslą, mokslą ir studijas gamtos ir technologijos mokslų srityse;
17.3. informuoti steigėją, Švietimo, mokslo ir sporto ministeriją ir visuomenę apie mokslinės veiklos kokybės užtikrinimo priemones, valstybės skirtų lėšų naudojimą, finansinę ir ūkinę veiklą, gautą ir suteiktą paramą;
17.4. laiku teikti Vyriausybės įgaliotoms institucijoms oficialią informaciją (statistinius duomenis ir dalykinę informaciją), reikalingą mokslo ir studijų sistemos valdymui ir stebėsenai;
17.5. užtikrinti akademinės bendruomenės narių akademinę laisvę;
17.6. parengti metinę Centro veiklos ataskaitą ir finansinių ataskaitų rinkinį. Veiklos ataskaita kiekvienais metais iki balandžio 1 dienos turi būti pristatyta visuomenei ir kartu su finansinių ataskaitų rinkiniu paskelbta viešai. 
17.7. sudaryti sąlygas studentams įgyti darbo patirties, organizuoti specialistų perkvalifikavimą;
17.8. vykdyti kitas Mokslo ir studijų įstatyme, Viešųjų įstaigų įstatyme ir kituose teisės aktuose nustatytas prievoles.
18. Centras atlieka mokslinės veiklos savianalizę.
19. Centre atliekamų, iš Lietuvos Respublikos valstybės biudžeto ir kitų šaltinių finansuojamų mokslo darbų rezultatai skelbiami viešai, kiek tai neprieštarauja intelektinės nuosavybės ir komercinių ar valstybės ir tarnybos paslapčių apsaugą reglamentuojantiems teisės aktams.

IV SKYRIUS
CENTRO DALININKAI, ASMENS TAPIMO NAUJU DALININKU TVARKA, DALININKO TEISIŲ PARDAVIMO (PERDAVIMO) KITIEMS ASMENIMS TVARKA, DALININKŲ ĮNAŠŲ PERDAVIMO VIEŠAJAI ĮSTAIGAI TVARKA 

20. Centro dalininkas yra fizinis ar juridinis asmuo, kuris Viešųjų įstaigų įstatymo ir šių įstatų nustatyta tvarka yra perdavęs Centrui įnašą ir turi Viešųjų įstaigų įstatymo ir šių įstatų nustatytas dalininko teises, taip pat asmuo, kuriam dalininko teisės yra perleistos įstatymuose ar šiuose įstatuose nustatyta tvarka.
21. Centro naujais dalininkais gali tapti asmenys, pateikę visuotiniam dalininkų susirinkimui raštišką prašymą ir gavę Centro visuotinio dalininkų susirinkimo sutikimą bei padarę įnašus į Centro kapitalą, arba asmuo, kuriam dalininko teisės perleidžiamos šių įstatų ar Lietuvos Respublikos įstatymų nustatyta tvarka. Dalininkų įnašai gali būti pinigai, taip pat pagal Lietuvos Respublikos turto ir verslo vertinimo pagrindų įstatymą įvertintas materialusis ir nematerialusis turtas. Turto vertinimas atliekamas asmens, pretenduojančio tapti dalininku, lėšomis.
22. Nauji dalininkai įgyja visas turtines ir neturtines teises bei pareigas nuo tada, kai nustatyta tvarka yra įregistruojamas jų įnašas į Centro kapitalą. Naujas dalininkas turi padaryti įnašą į Centro kapitalą per 30 (trisdešimt) kalendorinių dienų nuo visuotinio dalininkų susirinkimo sprendimo dėl jo tapimo dalininku priėmimo dienos. Dalininkų įnašai Centrui perduodami tokia tvarka:
22.1. piniginiai įnašai įnešami į Centro sąskaitą;
22.2. materialusis ir nematerialusis turtas Centrui perduodamas surašant turto perdavimo-priėmimo aktą. Aktą pasirašo turtą perduodantis asmuo (steigėjas, dalininkas, dalininku tapti pageidaujantis asmuo) ir Centro direktorius ar jo įgaliotas asmuo. Kartu su perduodamu turtu Įstaigai pateikiama ir šio turto vertinimo ataskaita.
23. Centro dalininkas turi teisę perleisti kitiems asmenims dalininko teises:
23.1. naujų dalininkų piniginiai įnašai yra įnešami į Centro sąskaitą,  ir pateikiami tai patvirtinantys dokumentai. Materialusis ir nematerialusis turtas perduodamas teisės aktų nustatyta tvarka pasirašant turto perdavimo–priėmimo aktą;
23.2. Centro dalininkai ir jų įnašų vertė įrašomi Centro dokumentuose, o dalininkui išduodamas jo įnašų vertę patvirtinantis dokumentas. Jeigu įstaigos dalininkas papildomai perduoda Centrui įnašus, turi būti atitinkamai pakeisti įrašai Centro dokumentuose ir pakeisti jo įnašų vertę patvirtinantys dokumentai;
23.3. valstybės ir (ar) savivaldybės (-ių), kaip Centro dalininkės (savininkės), teisės gali būti parduotos ar perduotos kitiems asmenims Viešųjų įstaigų įstatymo ir įstatymų, reglamentuojančių valstybės ir savivaldybių turto valdymą, naudojimą ir disponavimą juo, nustatytais atvejais ir būdais;
23.4. kitų asmenų Centro dalininko teisės gali būti parduotos šia tvarka:
23.4.1. apie ketinimą parduoti Centro dalininko teises Centro dalininkas turi raštu pranešti Centro direktoriui (kartu nurodyti Centro dalininko teisių pardavimo kainą);
23.4.2. Centro direktorius per 5 (penkias) darbo dienas nuo Centro dalininko pranešimo gavimo apie tai šių įstatų 29 punkte nurodytu būdu informuoja kitus Centro dalininkus (kartu nurodo Centro dalininką, kuris parduoda Centro dalininko teises, ir Centro dalininko teisių pardavimo kainą) ir šių įstatų nustatyta tvarka šaukia visuotinį dalininkų susirinkimą sprendimui dėl Centro dalininko, kuris pirktų parduodamas Centro dalininko teises, priimti;
23.4.3. Centro visuotiniame dalininkų susirinkime paaiškėjus, kad už nustatytą kainą Centro dalininko teisių neperka nė vienas Centro dalininkas, Centro dalininko teises ketinantis parduoti Centro dalininkas gali jas parduoti kitam asmeniui;
23.4.4. jeigu Centro dalininkas yra vienas asmuo, Centro dalininko teisės parduodamos šio dalininko pasirinktam fiziniam ar juridiniam asmeniui, neatliekant šių įstatų 23.4.1–23.4.3 papunkčiuose nurodytų veiksmų.

V SKYRIUS
CENTRO ORGANAI, JŲ KOMPETENCIJA, SUDARYMO (SKYRIMO) IR ATŠAUKIMO (ATLEIDIMO) TVARKA

24. Centro organai:
24.1. visuotinis dalininkų susirinkimas;
24.2. Centro direktorius – vienasmenis valdymo organas;
24.3. Mokslo taryba – kolegialus valdymo organas.
25. Kol Centro dalininkas (savininkas) yra vienas asmuo (Lietuvos Respublika), jo raštiški sprendimai prilyginami visuotinio dalininkų susirinkimo sprendimams.  
26. Visuotinio dalininkų susirinkimo (savininko) kompetencija nustatyta Mokslo ir studijų įstatyme ir Viešųjų įstaigų įstatyme.
27. Visuotiniame dalininkų susirinkime visi dalininkai turi po vieną balsą, išskyrus  valstybės, kaip Centro dalininkės, teises ir pareigas įgyvendinančią instituciją, kuri visuotiniame dalininkų susirinkime turi tris balsus.
28. Visuotinio dalininkų susirinkimo sprendimai priimami paprasta dalyvaujančių susirinkime dalininkų balsų dauguma, išskyrus toliau nurodytus sprendimus, kurie priimami ne mažesne kaip 2/3 dalyvaujančių susirinkime dalininkų balsų dauguma:
28.1. sprendimą dėl Centro reorganizavimo ir reorganizavimo sąlygų tvirtinimo;
28.2. sprendimą pertvarkyti Centrą; 
28.3. sprendimą likviduoti Centrą ar atšaukti jo likvidavimą.
29. Apie šaukiamą Centro visuotinį dalininkų susirinkimą Centro direktorius ne vėliau kaip prieš 14 (keturiolika) dienų iki Centro visuotinio dalininkų susirinkimo praneša Centro dalininkams raštu, išsiųsdamas pranešimą elektroninių ryšių priemonėmis.
30. Centro vardu veikia ir Centrui atstovauja direktorius. Centro direktorius viešo konkurso būdu skiriamas į pareigas ir atleidžiamas iš jų Lietuvos Respublikos Vyriausybės ar jos įgaliotos institucijos nustatyta tvarka. Centro direktoriaus kadencijos trukmė – 5 (penkeri) metai. Tas pats asmuo Centro direktoriumi gali būti skiriamas ne daugiau kaip dviem kadencijoms iš eilės ir ne anksčiau kaip po 5 metų nuo paskutinės kadencijos pabaigos, jeigu paskutinė kadencija buvo iš eilės antra..
31. Centro direktorius atlieka šias funkcijas:
31.1. įgyvendina Centro visuotinio dalininkų susirinkimo sprendimus, vykdo pavestas užduotis, susijusias su Centro veiklos tikslais;
31.2. organizuoja Centro veiklą, siekdamas Įstatuose nustatytų Centro veiklos tikslų, vadovauja Centrui ir atsako už Centro veiklą ir veiklos kokybę;
31.3. užtikrina Centro buhalterinės apskaitos organizavimą, finansinių ataskaitų rinkinio sudarymą, pateikimą ir paskelbimą laiku, apskaitos dokumentų išsaugojimą;
31.4. valdo, naudoja Centro turtą ir lėšas ir jais disponuoja vadovaudamasis Lietuvos Respublikos įstatymais ir kitais teisės aktais, Įstatais, Centro visuotinio dalininkų susirinkimo sprendimais;
31.5. sudaro darbo, autorines ir kitokias sutartis Centro veikloms įvykdyti;
31.6. atstovauja Centrui valstybės valdžios, valdymo, teisėsaugos institucijose ir įmonėse, įstaigose ir organizacijose ir santykiuose su kitais trečiaisiais asmenimis;
31.7. kartą per metus atsiskaito už Centro veiklą Centro visuotiniam dalininkų susirinkimui;
31.8. teikia metinių finansinių atskaitų rinkinį ir praėjusių finansinių metų veiklos ataskaitas Centro visuotiniam dalininkų susirinkimui;
31.9. rengia ir Mokslo tarybai pristato Centro metinės veiklos ataskaitą;
31.10. tvirtina Centro struktūrinių padalinių nuostatus, darbuotojų pareigybių aprašymus, Lietuvos Respublikos įstatymų nustatyta tvarka priima ir atleidžia darbuotojus, nustato darbuotojų darbo užmokestį, skatina darbuotojus ir organizuoja darbo pareigų pažeidimų tyrimą;
31.11. tvirtina Centro darbo tvarkos taisykles, Mokslo tarybos rinkimų reglamentą, darbo apmokėjimo sistemą ir kitus vidinius teisės aktus;
31.12. leidžia įsakymus, organizacinius, tvarkomuosius ir informacinius dokumentus pagal kompetenciją;
31.13. praneša Centro visuotiniam dalininkų susirinkimui ir Mokslo tarybai apie esminius įvykius, turinčius reikšmės Centro veiklai;
31.14. palaiko ryšius su kitų valstybių institucijomis, tarptautinėmis organizacijomis;
31.15. veikia Centro vardu ir suteikia įgaliojimus Centro darbuotojams atlikti funkcijas, kurios priskirtos jų kompetencijai;
31.16. teikia Mokslo tarybai svarstyti ir tvirtinti:
31.16.1. Centro struktūrą ir jos pakeitimus;
31.16.2. Centro strateginį veiklos planą, jo pakeitimus ir / ar patikslinimus;
31.16.3. pajamų ir išlaidų sąmatas, jų vykdymo apyskaitą, kitus susijusius dokumentus;
31.16.4. siūlymus dėl Centro įstatų keitimo;
31.16.5. struktūrinių (mokslinių) padalinių vadovų kandidatūras;
31.16.6. dokumentus, reglamentuojančius Centro atvirosios prieigos laboratorijų darbą, Centre atliekamus mokslinius tyrimus, taip pat vidaus taisykles, susijusias su intelektinės veiklos rezultatų nuosavybe;
31.16.7. siūlymus dėl nuolatinių arba laikinųjų komisijų, susijusių su Centro MTEP veiklos koordinavimu ir atitinkamų projektų rengimu, sudarymo;
31.17. užtikrina Mokslo tarybos priimtų nutarimų įgyvendinimą;
31.18. užtikrina, kad informacija apie Centro veiklą būtų teikiama visuomenei;
31.19. skiria Centro struktūrinių (mokslinių) padalinių vadovus šių Įstatų nustatyta tvarka; 
31.20. skelbia mokslo darbuotojų eilinę ir neeilinę atestaciją ir konkursus pareigoms užimti;
31.21. tvirtina Centro struktūrinių padalinių nuostatus;
31.22. organizuoja Centro veiklos savianalizę ir prireikus siūlo atlikti Centro veiklos ekspertinį vertinimą;
31.23. po Mokslo tarybos pritarimo teikia visuotiniam dalininkų susirinkimui (savininko teises ir pareigas įgyvendinančiai institucijai) siūlymus dėl Centro įstatų keitimo;
31.24. atlieka kitas Lietuvos Respublikos teisės aktuose įstaigų vadovams priskirtas ir Centro direktoriaus pareigybės aprašyme nustatytas funkcijas.
32. Centro direktorius atsako už:
32.1. buhalterinės apskaitos organizavimą pagal Lietuvos Respublikos buhalterinės apskaitos įstatymą;
32.2. metinių finansinių ataskaitų rinkinio ir veiklos ataskaitos parengimą ir pateikimą kartu su auditoriaus išvada (tais atvejais, kai finansinių ataskaitų auditas atliktas) Juridinių asmenų registrui ir visuotiniam dalininkų susirinkimui bei paskelbimą Centro svetainėje;
32.3. duomenų, nurodytų Civilinio kodekso 2.66 straipsnyje, pateikimą Juridinių asmenų registrui;
32.4. sąlygų tretiesiems asmenims susipažinti su metinių finansinių ataskaitų rinkiniu, veiklos ataskaita ir auditoriaus išvada (tais atvejais, kai finansinių ataskaitų auditas atliktas) Centro buveinėje sudarymą;
32.5. visuotinio dalininkų susirinkimo sušaukimą;
32.6. pranešimą dalininkams apie įvykius, galinčius turėti poveikį Centro veiklos tęstinumui, veiklos pobūdžiui ir apimtims;
32.7. viešosios įstaigos dalininkų apskaitą;
32.8. informacijos apie Centro veiklą pateikimą visuomenei ir viešų pranešimų paskelbimą;
32.9. kitų vadovo pareigų, numatytų Mokslo ir studijų įstatyme, Viešųjų įstaigų įstatyme ir šiuose įstatuose, atlikimą.
33. Dalį savo teisių, pareigų ir funkcijų Centro direktorius įsakymu gali perduoti savo pavaduotojams ir kitiems Centro darbuotojams, išskyrus tas, kurios Lietuvos Respublikos įstatymų imperatyviai priskirtos įstaigų vadovams.
34. Mokslo taryba atlieka šias funkcijas: 
34.1. Centro direktoriaus teikimu svarsto ir tvirtina:
34.1.1. Centro struktūrą ir jos pakeitimus;
34.1.2. Centro strateginį veiklos planą, jo pakeitimus ir / ar patikslinimus; 
34.1.3. pajamų ir išlaidų sąmatas, jų vykdymo apyskaitą, kitus susijusius dokumentus; 
34.1.4. siūlymus dėl Centro įstatų keitimo;
34.1.5. struktūrinių (mokslinių) padalinių vadovų kandidatūras;
34.1.6. dokumentus, reglamentuojančius Centro atvirosios prieigos laboratorijų darbą, Centre atliekamus mokslinius tyrimus, taip pat vidaus taisykles, susijusias su intelektinės veiklos rezultatų nuosavybe;
34.1.7. nuolatines arba laikinąsias komisijas, susijusias su Centro MTEP veiklos koordinavimu ir atitinkamų projektų rengimu;
34.2. rengia ir tvirtina mokslo darbuotojų atestavimo ir konkursų pareigoms eiti organizavimo tvarką;
34.3. svarsto ir tvirtina Centro mokslinės veiklos kryptis, mokslinių temų atsiradimą arba uždarymą;
34.4. svarsto ir teikia Centro direktoriui pasiūlymus dėl Centro bendradarbiavimo su mokslo ir studijų institucijomis, tarptautinėmis organizacijomis, kitais fiziniais ir juridiniais asmenimis, taip pat dėl MTEP veiklos;
34.5. svarsto Centro direktoriaus pristatytas Centro metines veiklos ataskaitas ir vertina, kaip Centras įgyvendina savo tikslus ir uždavinius;
34.6. svarsto ir tvirtina Centro MTEP reglamentuojančius dokumentus, taip pat Centro emeritūros nuostatus;
34.7. rengia ir teikia Centro direktoriui tvirtinti Akademinės etikos kodeksą;
34.8. priima sprendimus dėl mokslininko emerito vardo suteikimo Centro darbuotojams;
34.9. tvirtina savo darbo reglamentą;
34.10. atlieka kitas teisės aktuose ir šiuose įstatuose nurodytas funkcijas.
35. Mokslo taryba sudaroma 5 (penkeriems) metams iš mokslo ir administracijos darbuotojų, taip pat iš kitų įstaigų, įmonių ir organizacijų, suinteresuotų Centro tikslų ir Centro dokumentuose nurodytos misijos įgyvendinimu, atstovų. 
36. Mokslo taryba sudaroma laikantis šių principų:
36.1. Mokslo tarybą sudaro 17 (septyniolika) narių, iš kurių ne mažiau kaip 5 (penki) nariai – Centre nedirbantys asmenys;
36.2. rinkimus į Mokslo tarybą skelbia ir organizuoja Centro direktorius pagal jo patvirtintą Mokslo tarybos rinkimų reglamentą; informacija paskelbiama Centro ir Lietuvos mokslo tarybos interneto  svetainėse ne vėliau nei prieš 2 (du) mėnesius iki rinkimų dienos;
36.3. kandidatus kelia Centro mokslo ir administracijos darbuotojai ir Centro tikslų ir misijos įgyvendinimu suinteresuoti juridiniai asmenys; kandidatu į Mokslo tarybos narius negali būti keliamas Centro direktorius, direktoriaus pavaduotojai ir mokslinis sekretorius.
36.4. Mokslo tarybos narius renka Centro mokslo darbuotojai slaptu balsavimu, į balsavimo biuletenius įtraukiami visi iškelti kandidatai.
37. Mokslo tarybos nario įgaliojimai baigiasi šiais atvejais:
37.1. Mokslo tarybos nariui atsistatydinus iš Mokslo tarybos nario pareigų;
37.2. Mokslo tarybos nariui mirus;
37.3. Mokslo tarybos nariui, kuris į pareigas Mokslo taryboje yra išrinktas iš Centro mokslo ir administracijos darbuotojų, nutraukus darbo santykius su Centru;
37.4. Mokslo tarybos nariui, kuris yra išrinktas iš Centro tikslų ir misijos įgyvendinimu suinteresuotų juridinių asmenų deleguotų atstovų, nutraukus darbo santykius su jį delegavusia institucija;
37.5. Centro tikslų ir misijos įgyvendinimu suinteresuotam juridiniam asmeniui atšaukus savo deleguotą asmenį.
38. Mokslo tarybos darbui vadovauja Mokslo tarybos pirmininkas, renkamas iš Mokslo tarybos narių slaptu balsavimu paprasta balsų dauguma, dalyvaujant ne mažiau kaip 2/3 Mokslo tarybos narių. Tas pats asmuo Mokslo tarybos pirmininku gali būti renkamas ne daugiau kaip 2 (dviem) kadencijoms iš eilės. Mokslo tarybos pirmininko pavaduotojas (-ai) ir Mokslo tarybos sekretorius renkami iš Mokslo tarybos pirmininko pasiūlytų kandidatų atviru balsavimu paprasta Mokslo tarybos narių balsų dauguma, dalyvaujant ne mažiau kaip 2/3 Mokslo tarybos narių.
39. Mokslo tarybos posėdžiai yra atviri. Mokslo tarybai nutarus, posėdis gali būti uždaras. Mokslo tarybos nariams apie šaukiamą Mokslo tarybos posėdį ir posėdžio darbotvarkę pranešama ne vėliau kaip prieš 5 (penkias) darbo dienas iki posėdžio. Šaukti posėdį turi teisę Mokslo tarybos pirmininkas, Centro direktorius arba ne mažiau nei 1/3 Mokslo tarybos narių. Posėdžiui pirmininkauja Mokslo tarybos pirmininkas, o kai jo nėra – jo pavaduotojas. 
40. Mokslo tarybos posėdžiai teisėti, jeigu juose dalyvauja ne mažiau kaip pusė visų Mokslo tarybos narių.
41. Mokslo tarybos nutarimai laikomi priimtais, jeigu už juos balsuoja daugiau kaip pusė visų posėdyje dalyvaujančių Mokslo tarybos narių, išskyrus atvejus, nurodytus šių įstatų 42, 43 punktuose. Balsams pasiskirsčius po lygiai, lemia Mokslo tarybos pirmininko balsas. 
42. Mokslo taryba gali atmesti Centro direktoriaus teikimus šių įstatų 31.16.1-31.16.3 papunkčiuose nurodytais atvejais daugiau kaip 2/3 posėdyje dalyvaujančių Mokslo tarybos narių balsų dauguma.
43. Mokslo tarybos nutarimai suteikti mokslininko emerito vardą priimami ne mažiau kaip 2/3 visų Mokslo tarybos narių balsų dauguma.
44. Centras turi Mokslo tarybos tvirtinamus struktūrinius padalinius (skyrius ir tarnybas). Išimties tvarka laboratorija gali būti prilyginta struktūriniam padaliniui ir neįtraukta į skyriaus sudėtį.

VI SKYRIUS
CENTRO DARBUOTOJAI, MOKSLININKAI EMERITAI, JŲ TEISĖS, PAREIGOS IR ATSAKOMYBĖ

45. Centro personalą sudaro mokslo darbuotojai, kiti tyrėjai, administracija ir kiti darbuotojai.
46. Mokslo darbuotojų pareigybės yra šios: vyriausiasis mokslo darbuotojas, vyresnysis mokslo darbuotojas, mokslo darbuotojas, jaunesnysis mokslo darbuotojas, mokslininkas stažuotojas. Jų kvalifikacinius reikalavimus nustato Centro Mokslo taryba, vadovaudamasi Mokslo ir studijų įstatymu, Lietuvos Respublikos Vyriausybės ir Lietuvos mokslo tarybos nutarimais. 
47. Už ypatingus nuopelnus mokslui vyriausiesiems mokslo darbuotojams, Centre aktyviai dirbusiems mokslinį darbą ir rengusiems mokslininkus, gali būti suteiktas mokslininko emerito vardas. 
48. Mokslininkui emeritui sudaromos sąlygos dalyvauti Centro mokslinėje ir kitoje veikloje: suteikiama darbo vieta, sudaroma galimybė naudotis Centro darbuotojams skirtomis mokslinės informacijos priemonėmis, dalyvauti Centro darbuotojams skirtuose renginiuose, pagal kompetenciją dalyvauti mokslinės veiklos aptarimuose ir priimant sprendimus dėl mokslinės veiklos planavimo.
49. Mokslininkas emeritas įsipareigoja garsinti Centro vardą ir jo mokslo pasiekimus, parengtose mokslinėse publikacijose nurodyti prieskyrą Institutui (afiliaciją), laikytis Centro akademinės etikos kodekso ir Centro vidaus tvarkos taisyklių.
50. Mokslo taryba parengia ir tvirtina Centro emeritūros nuostatus, kuriuose numato emerito vardo suteikimo sąlygas, tvarką ir dalyvavimo Centro mokslinėje veikloje garantijas. 
51. Vadovaujantis Centro Mokslo tarybos patvirtinta tvarka, mokslininkui emeritui gali būti mokama mėnesinė išmoka.
52. Centro administracijos sudėtį tvirtina Centro direktorius. 
53. Centro darbuotojų teisės:
53.1. dalyvauti nagrinėjant ir sprendžiant visus su jų kompetencija, pareigomis ar darbu susijusius klausimus;
53.2. dalyvauti konkursuose mokslo programoms vykdyti, mokslo ir studijų fondų paramai gauti ir disponuoti gaunamomis lėšomis;
53.3. dalyvauti konkursuose stažuotėms Lietuvos Respublikoje ir užsienyje;
53.4. gauti iš valstybės institucijų informaciją, kurios reikia jų moksliniam darbui (jeigu tokia informacija yra valstybės ar tarnybos paslaptis, ji teikiama ir naudojama teisės aktų nustatyta tvarka);
53.5. dalyvauti svarstant pasiūlymus dėl šių įstatų pakeitimų ir Centro strateginio veiklos plano projekto;
53.6. dalyvauti įvairiose profesinėse sąjungose ir asociacijose, iš jų ir esančiose užsienyje;
53.7. dirbti savarankiškai arba telktis į kūrybines grupes, nepažeidžiant teisėtų Centro reikalavimų ir vidaus taisyklių;
53.8. skelbti savo mokslinius darbus, nepažeidžiant teisėtų Centro reikalavimų ir vidaus taisyklių.
54. Centro darbuotojams užtikrinamos visos teisės ir socialinės garantijos, kurias nustato įstatymai, kiti teisės aktai, ir sudaromos darbo sąlygos, atitinkančios darbuotojų saugos ir sveikatos reikalavimus.
55. Centro darbuotojai privalo: 
55.1. ugdyti profesinę kvalifikaciją, mokslo darbuotojai – mokslinę kvalifikaciją šiuose įstatuose nurodytose mokslinės veiklos kryptyse;
55.2. atlikti šiuose įstatuose nustatytas pareigas ir funkcijas;
55.3. laikytis Akademinės etikos kodekso;
55.4. laikytis įstatymų, kitų teisės aktų, šių įstatų, vidaus darbo tvarkos taisyklių, Centro vidinių teisės aktų, darbo sutarties nuostatų, struktūrinio padalinio, kuriame dirba, nuostatų, pareigybės aprašyme numatytų reikalavimų, motyvuotų tiesioginio ar aukštesnio vadovo pavedimų ir nurodymų;
55.5. vengti interesų konflikto, derinti viešuosius ir privačius interesus;
55.6. laikytis konfidencialiai informacijai keliamų reikalavimų.
56. Centro darbuotojai už savo veiklą atsako Lietuvos Respublikos darbo kodekso, Mokslo ir studijų įstatymo ir juos įgyvendinančių bei kitų teisės aktų nustatyta tvarka.
57. Centro ir jo darbuotojų teisėms į intelektinės veiklos rezultatus mutatis mutandis taikomos Mokslo ir studijų įstatymo 89 straipsnio nuostatos.



VII SKYRIUS
CENTRO LĖŠŲ ŠALTINIAI, TURTO IR LĖŠŲ NAUDOJIMO TVARKA IR FINANSINĖS VEIKLOS KONTROLĖ

58. Centro lėšas sudaro:
58.1. Lietuvos Respublikos valstybės biudžeto bazinio finansavimo lėšos;
58.2. Lietuvos Respublikos valstybės biudžeto lėšos doktorantūrai;
58.3. valstybės investicijų programų ir valstybės investicijų projektų lėšos;
58.4. pajamos, gautos iš MTEPI, ūkinės veiklos ir teikiamų paslaugų;
58.5. lėšos, gautos kaip programinis konkursinis MTEPI finansavimas;
58.6. valstybės fondų lėšos;
58.7. tarptautinių ir užsienio fondų ir organizacijų skiriamos lėšos;
58.8. lėšos, gautos kaip parama pagal Labdaros ir paramos įstatymą;
58.9. kitos teisėtai gautos lėšos.
59. Valstybės biudžeto asignavimai Centrui skiriami atskira eilute.
60. Valstybės biudžeto bazinio finansavimo lėšos Centrui skiriamos:
60.1. moksliniams tyrimams ir eksperimentinei plėtrai MTEP;
60.2. administravimui ir ūkiui;
60.3. sudėtingos infrastruktūros objektų priežiūrai
60.4. nacionalinio metrologijos instituto funkcijų atlikimui;
60.5. kitoms reikmėms.
61. Centro pajamos, gautos iš mokslo, ūkinės veiklos ir teikiamų paslaugų, naudojamos savarankiškai šiuose įstatuose nustatytiems tikslams įgyvendinti.
62. Centrui nuosavybės teise priklausantis turtas, jei tai susiję su Centro veiklos tikslais, gali būti naudojamas juridiniams asmenims steigti ir likviduoti.
63. Nuosavybės teise priklausantį turtą Centras valdo, naudoja ir juo disponuoja vadovaudamasis įstatymais ir kitais teisės aktais, reglamentuojančiais turto valdymą, naudojimą ir disponavimą juo. 
64. Centro turtą sudaro Centrui nuosavybės teise priklausantis turtas, valstybei nuosavybės teise priklausantis turtas, patikėjimo teise, panaudos ir nuomos pagrindu valdomas turtas.
65. Turtas, kurį Centras valdo, naudoja ir kuriuo disponuoja nuosavybės teise, yra:
65.1. valstybės investuotas turtas;
65.2. pajamos, gautos kaip pajamos iš ūkinės, mokslinės veiklos ir teikiamų paslaugų;
65.3. lėšos ir kitas turtas, gautas kaip parama pagal Labdaros ir paramos įstatymą;
65.4. kitos piniginės lėšos, išskyrus valstybės biudžeto lėšas;
65.5. dovanotas turtas;
65.6. paveldėtas turtas;
65.7. turtinės teisės, atsirandančios iš intelektinės veiklos rezultatų (mokslo ar meno kūrinių ir pramoninės nuosavybės teisių objektų – išradimų patentų, dizaino, prekių ženklų ir puslaidininkinių gaminių topografijos ir kitų intelektinės nuosavybės objektų);
65.8. juridinio asmens dalyvio turtinės teisės;
65.9. pajamos, turtas ar kita nauda, gauti valdant šio punkto 65.1–65.8 papunkčiuose nurodytas lėšas ar kitą turtą ir disponuojant jais;
65.10. kitas teisėtai įgytas turtas.
66. Centras lėšas planuoja ir naudoja teisės aktų nustatyta tvarka.
67. Centro finansinės veiklos kontrolę teisės aktų nustatyta tvarka vykdo įgaliotos institucijos ir įstaigos.

VIII SKYRIUS 
FILIALŲ IR ATSTOVYBIŲ STEIGIMO BEI JŲ VEIKLOS NUTRAUKIMO TVARKA
68. Centro filialai ir atstovybės steigiami ir jų veikla nutraukiama visuotinio dalininkų susirinkimo sprendimu vadovaujantis Civiliniu kodeksu.
69. Centras atsako pagal filialo ar atstovybės prievoles, filialas ir atstovybė atsako pagal Centro prievoles.


IX SKYRIUS
DOKUMENTŲ IR KITOS INFORMACIJOS APIE CENTRO VEIKLĄ PATEIKIMO DALININKAMS TVARKA

70. Centras, gavęs dalininko arba jo įgalioto asmens prašymą, per 10 (dešimt) darbo dienų raštu pateikia prašyme nurodytą informaciją ar dokumentus.
71. Dalininkui teikiamų dokumentų kopijos, jeigu prašyme nurodyta, turi būti atitinkamai patvirtintos. Jeigu prašyme nurodyta, dokumentai ir kita informacija gali būti teikiami elektroniniu paštu ar kitomis elektroninio ryšio priemonėmis. 
72. Centro dokumentai, jų kopijos ar kita informacija dalininkams pateikiama neatlygintinai.

X SKYRIUS
PRANEŠIMŲ IR SKELBIMŲ PASKELBIMO TVARKA

73. Visi pranešimai ir skelbimai, kurie pagal Civilinį kodeksą ir Viešųjų įstaigų įstatymą turi būti skelbiami viešai, skelbiami valstybės įmonės Registrų centro elektroniniame leidinyje „Juridinių asmenų vieši pranešimai“. Šią informaciją Centras turi teisę papildomai skelbti ir kitame pasirinktame leidinyje.
74. Pranešimuose ir skelbimuose turi būti nurodyta visa informacija, kurią pateikti reikalauja Civilinis kodeksas, Viešųjų įstaigų įstatymas ir kiti galiojantys teisės aktai, reglamentuojantys viešų pranešimų ir skelbimų tvarką.
75. Už pranešimų ir skelbimų paskelbimą ir turinį atsako ir juos pasirašo Centro direktorius.

XI SKYRIUS
INFORMACIJOS APIE CENTRO VEIKLĄ PATEIKIMO VISUOMENEI TVARKA

76. Centro veiklos ataskaita, taip pat kita informacija, kuri pateikiama visuomenei ir kurią nustato visuotinis dalininkų susirinkimas, išskyrus fizinių asmenų duomenis, kurie teisės aktuose nustatyta tvarka negali būti viešinami, skelbiama Centro interneto svetainėje, taip pat informacija gali būti pateikiama Centro buveinėje Centro darbo valandomis. Centro veiklos ataskaita Juridinių asmenų registrui pateikiama ir paskelbiama Centro interneto svetainėje ne vėliau kaip per 5 darbo dienas po eilinio visuotinio dalininkų susirinkimo.
77. Centras visuomenei teikia ir kitą visuotinio dalininkų susirinkimo nustatytą informaciją apie Centro veiklą. Šiuo tikslu Centras gali naudoti įvairias komunikacijos ir technines priemones.
[bookmark: _GoBack]
XII SKYRIUS
BAIGIAMOSIOS NUOSTATOS 

78. Lietuvos Respublikos Vyriausybė tvirtina Centro įstatus ir jų pakeitimus.
79. Centro įstatų pakeitimo projektą Lietuvos Respublikos Vyriausybei teisės aktų nustatyta tvarka teikia Švietimo, mokslo ir sporto ministerija. 
80. Centras reorganizuojamas, likviduojamas ir pertvarkomas Civilinio kodekso, Mokslo ir studijų įstatymo ir Viešųjų įstaigų įstatymo nustatytais pagrindais ir tvarka. 

1.


 


Valstybinis mokslinių tyrimų 


institutas Fizinių ir technologijos mokslų centras


 


(toliau 


–


 


Centras) yra valstybinis mokslinių tyrimų institutas, kurio teisinė forma 


–


 


viešoji įstaiga. Centras yra 


pelno nesiekiantis ribotos civilinės atsakomybės viešasis juridinis asmuo, vykdantis valst


ybei, 


visuomenei, tarptautiniam bendradarbiavimui ir ūkio subjektams svarbius ilgalaikius, šiuose įstatuose 


nustatytų krypčių mokslinius tyrimus ir eksperimenti


nę plėtrą


 


(toliau 


–


 


MTEP)


, kuriantis inovacijas.


 


2.


 


Centro steigėja


 


yra Lietuvos Respublikos Vyr


iausybė. Centro savininkė yra Lietuvos 


Respublika. Valstybės, kaip Centro dalininkės (savininkės), teises ir pareigas įgyvendina Lietuvos 


Respublikos švietimo, mokslo ir sporto ministerija, išskyrus atvejus, kai pagal įstatymus ar kitus 


teisės aktus valsty


bės, kaip dalininkės (savininkės), teises ir pareigas įgyvendina Lietuvos 


Respublikos Vyriausybė. Švietimo, mokslo ir sporto ministerijos, kaip Centro dalininkės 


(savininkės), teises ir pareigas įgyvendinančios institucijos kompetencija apibrėžta Lietuvos 


Respublikos mokslo ir studijų įstatyme, Lietuvos Respublikos viešųjų įstaigų įstatyme ir kituose 


teisės aktuose, reglamentuojančiuose mokslinių tyrimų institutų veiklą. Centras veikia švietimo, 


mokslo ir sporto ministrui pavestose švietimo ir mokslo valdym


o srityse ir ekonomikos ir inovacijų 


ministrui pavestose metrologijos, inovacijų ir technologijų valdymo srityse.


 


3.


 


Oficialus Centro pavadinimas


 


lietuvių kalba 


–


 


Valstybinis mokslinių tyrimų institutas 


Fizinių ir technologijos mokslų centras, pavadinimas 


anglų kalba 


–


 


State Research Institute  Center 


for Physical Sciences and Technology, akronimas 


–


 


FTMC.


 


4.


 


Centras savo veikloje vadovaujasi Lietuvos Respublikos Konstitucija, Lietuvos 


Respublikos civiliniu kodeksu, Lietuvos Respublikos darbo kodeksu, Moksl


o ir studijų įstatymu, 


Viešųjų įstaigų įstatymu, kitais teisės aktais, reglamentuojančiais mokslinių tyrimų institutų veiklą, 


ir šiais įstatais.


 


5.


 


Centro vieši pranešimai, dokumentai ir kita informacija apie Centro veiklą pateikiama 


dalininkams ir visuome


nei VĮ Registrų centro leidžiamame elektroniniame leidinyje „Juridinių 


asmenų vieši pranešimai“ ir interneto svetainėje http://www.ftmc.lt. 

r jų kompetenciją, sudarymo (skyrimo) ir atšaukimo (atleidimo) tvarką; 


darbuotojų teises, pareigas ir atsakomybę, lėšų šaltinius, turto ir lėšų naudojimo tvarką bei kitas 


nuostatas, susijusias su Centro veiklos reglamentavimu. 

Centras turi Lietuvos Res


publikos Konstitucijos ir įstatymų nustatytą veikimo, 


iniciatyvos ir sprendimų priėmimo laisvę, savo antspaudą


 


su Lietuvos valstybės herbu ir savo 


pavadinimu, savo ženklą ir kitą atributiką, taip pat sąskaitas bankuose.


 


8.


 


Centro veiklos laikotarpis 


neribotas.


 


9.


 


Centro finansiniai metai 


–


 


kalendoriniai metai.


 


10.


 


Centras yra paramos gavėjas ir teikėjas.


 


 


II SKYRIUS 


 


CENTRO 

tikslai:

